ബിന്ദു അമ്മിണിക്കെതിരെ മോശം പരാമര്ശം നടത്തിയ ബസ് ഡ്രൈവര്ക്കെതിരെ കേസെടുത്തു കോഴിക്കോട്: ആക്ടിവിസ്റ്റ് ബിന്ദു അമ്മിണിക്കുനേരെ അസഭ്യം ബസ് ഡ്രൈവര്ക്കെതിരെ പോലീസ് കേസെടുത്തു. കണ്ണൂര്കോഴിക്കോട് റൂട്ടിലോടുന്ന ബസിലെ ഡ്രൈവര്ക്കെതിരെയാണ് നടക്കാവ് പോലീസ് കേസെടുത്തത്. സ്ത്രീയെ വാക്കുകളിലൂടെ അപമാനിച്ചതിന് ഐപിസി 509 പ്രകാരമാണ് കേസ്. ഞായറാഴ്ച രാത്രിയാണ് പരാതിക്കിടയായ സംഭവം നടന്നത്. രാത്രി 8 മണിയോടെ കോഴിക്കോട് പൊയില്ക്കാവ് നിന്നും ബസ് കയറിയ തന്നെ ബസ് ഡ്രൈവര് ശബരിമലയുടെ പേര് പറഞ്ഞ് പരിഹസിച്ചെന്നും അശ്ലീല ചുവയോടെ സംസാരിച്ചെന്നും നടക്കാവ് പോലീസ് സ്റ്റേഷനില് നല്കിയ പരാതിയില് ബിന്ദു പറയുന്നു. തനിക്ക് ഇറങ്ങേണ്ടിയിരുന്ന വെസ്റ്റ്ഹില് ബസ് സ്റ്റോപ്പില് ബസ് നിര്ത്തിയില്ലെന്നും ബിന്ദു ആരോപിക്കുന്നു.